L 177/16 Jurnalul Oficial al Uniunii Europene 7.7.2012 REGULAMENTUL DE PUNERE ÎN APLICARE (UE) NR. 607/2012 AL COMISIEI din 6 iulie 2012 privind normele detaliate referitoare la sistemul due diligence și la frecvența şi natura controalelor privind organizațiile de monitorizare prevăzute în Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 995/2010 al Parla- mentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn şși produse din lemn (!), în special articolul 6 alineatul (2) și articolul 8 alineatul (8), întrucât: (1)  Regulamentul (UE) nr. 995/2010 îi obligă pe operatori să utilizeze un cadru de proceduri și de măsuri (denumit în continuare „sistem due diligence”) în scopul de a reduce la minimum riscul introducerii pe piața internă a lemnului recoltat în mod ilegal sau a produselor derivate din lemn recoltat ilegal. (2)  Este necesar să se clarifice cazurile în care trebuie furnizate informații cu privire la denumirea ştiințifică completă a speciilor de arbori, la regiunea subnațională în care a fost recoltat lemnul și la concesiunea de recoltare. (3) Este necesar să se specifice frecvența şi natura controalelor pe care autoritățile competente trebuie să le efectueze în ceea ce priveşte organizațiile de monito- rizare. (4) Protecţia persoanelor fizice cu privire la prelucrarea datelor cu caracter personal ale acestora, în cadrul dome- niului de aplicare al prezentului regulament, în special în ceea ce priveşte prelucrarea datelor cu caracter personal obţinute cu ocazia controalelor, face obiectul cerințelor prevăzute în Directiva 95/46/CE a Parlamentului European și a Consiliului din 24 octombrie 1995 privind protecţia persoanelor fizice în ceea ce priveşte prelucrarea datelor cu caracter personal și libera circulație a acestor date (?) și în Regulamentul (CE) nr. 45/2001 al Parlamentului European şi al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către insti- tuțiile şi organele comunitare şi privind libera circulație a acestor date (?). JO L 295, 12.11.2010, p. 23. (?)) JO L 281, 23.11.1995, p. 31. JOL 8, 12.1.2001, p. 1. (5)  Măsurile prevăzute de prezentul regulament sunt conforme cu avizul Comitetului pentru aplicarea legi- slației, guvernare şși schimburi comerciale în domeniul forestier, ADOPTĂ PREZENTUL REGULAMENT: Articolul 1 Obiect Prezentul regulament stabileşte norme privind sistemul due dili- gence, precum și frecvența și natura controalelor privind organi- zațiile de monitorizare. Articolul 2 Aplicarea sistemului due diligence 1.  Operatorii aplică sistemul due diligence pentru fiecare tip specific de lemn sau de produs din lemn, furnizate de un anumit furnizor în termen de maximum 12 luni, cu condiția ca speciile de arbori, ţara sau ţările de recoltare şi, dacă este cazul, regiunea (regiunile) subnațională (subnaționale) și concesiunea (concesiunile) de recoltare să rămână neschimbate. 2.  Primul alineat nu aduce atingere obligației operatorului de a menține măsuri și proceduri care permit accesul la informațiile menţionate la articolul 6 alineatul (1) litera (a) din Regulamentul (UE) nr. 995/2010 privind fiecare transport de lemn şi de produse din lemn introduse pe piață de operator. Articolul 3 Informaţii referitoare la aprovizionarea operatorului 1.  Informațţiile referitoare la aprovizionarea operatorului cu lemn sau produse din lemn, menționate la articolul (6) alineatul (1) litera (a) din Regulamentul (UE) nr. 995/2010, trebuie furnizate în conformitate cu alineatele (2), (3) și (4). 2.  Denumirea ştiințifică completă a speciilor de arbori menţionate la articolul 6 alineatul (1) litera (a) prima liniuţă din Regulamentul (UE) nr. 995/2010 se furnizează atunci când există ambiguitate în privința utilizării denumirii comune. 3.  Informaţiile privind regiunea subnațională menționate la articolul 6 alineatul (1) litera (a) a doua liniuță din Regulamentul (UE) nr. 995/2010 trebuie furnizate în cazul în care riscul de recoltare ilegală variază de la o regiune subnațională la alta.